സെൽഫ് പോർട്രെയ്റ്റ് ആസ് സെന്റ് കാതറിൻ ഓഫ് അലക്സാണ്ട്രിയ

1615-1617 നും ഇടയിൽ ഇറ്റാലിയൻ ബറോക്ക് ആർട്ടിസ്റ്റ് ആർട്ടമേസ്യാ ജെന്റിലെസ്കി ചിത്രീകരിച്ച ഒരു എണ്ണച്ചായാചിത്രമാണ് **സെൽഫ് പോർട്രെയ്റ്റ് ആസ് സെന്റ് കാതറിൻ ഓഫ് അലക്സാണ്ട്രിയ.** ചക്രവർത്തിയായ മാക്സെൻഷിയസിൻറെ കൈകളാൽ രക്തസാക്ഷിയായ കന്യകയായ ഒരു ക്രിസ്തീയ വിശുദ്ധയായിരുന്ന അലക്സാണ്ട്രിയയിലെ കാതറിനെ ഈ ചിത്രത്തിൽ ചിത്രീകരിച്ചിരിക്കുന്നു. കാതറീൻ തന്റെ പതിനാലാമത്തെ വയസിൽ ക്രിസ്തുമതം സ്വീകരിക്കുകയും നൂറുകണക്കിനാളുകളെ ക്രിസ്തുമതത്തിലേക്ക് പരിവർത്തനം ചെയ്യുകയും ചെയ്തു. എന്നാൽ ഇതിനെതുടർന്ന് 18 വയസ്സുള്ളപ്പോൾ കാതറീൻ രക്തസാക്ഷിയായി. ഈ ചിത്രം ഇപ്പോൾ ലണ്ടനിലെ നാഷണൽ ഗാലറിയുടെ ശേഖരത്തിൽ സംരക്ഷിച്ചിരിക്കുന്നു. 2018-ൽ അമേരിക്കൻ ഫ്രണ്ട്സ് ഗ്രൂപ്പിൽ നിന്ന് ഏകദേശം 2.7 ദശലക്ഷം ഡോളർ കൂടി ചേർത്ത് 3.6 ദശലക്ഷം ഡോളറിന് ഈ ചിത്രം നാഷണൽ ഗാലറി വാങ്ങി.ജെന്റിലേച്ചി ഫ്ലോറൻസിലായിരിക്കുമ്പോഴാണ് ഈ ചിത്രം ചിത്രീകരിച്ചത്. ഈ ചിത്രം ഇപ്പോൾ ഉഫിസി ഗാലറിയിലുള്ള സെന്റ് കാതറിൻ ഓഫ് അലക്സാണ്ട്രിയ (ആർട്ടെമിസിയ ജെന്റിലേസ്ച്ചി) (c.1619) എന്ന ചിത്രത്തിന് സമാനമാണ്. ഈ ചിത്രവും ഇപ്പോൾ ലണ്ടനിലെ നാഷണൽ ഗാലറിയിൽ സൂക്ഷിച്ചിരിക്കുന്ന സെൽഫ് പോർട്രെയിറ്റ് ആസ് സെന്റ് കാതറിൻ ഓഫ് അലക്സാണ്ട്രിയയും (1615-1617) ചിത്രീകരിക്കാൻ ജെന്റിലേസ്ച്ചി ഒരേ കാർട്ടൂൺ അല്ലെങ്കിൽ ചിത്രം തയ്യാറാക്കാൻ സഹായിക്കുന്ന ഡ്രോയിംഗ് തന്നെ ഉപയോഗിച്ചിരിക്കാം.1612-ൽ പ്രസിദ്ധമായ ബലാത്സംഗ വിചാരണയ്ക്ക് ശേഷം ജെന്റിലേച്ചി ചിത്രീകരിച്ച നിരവധി രക്തസാക്ഷികളുടെ ചിത്രങ്ങളിലൊന്നാണിത്. സത്യം പറയാൻ നിർബന്ധിച്ചുകൊണ്ട് അവരുടെ വിരലുകൾ ചതക്കപ്പെട്ടിരുന്നു. 

## ഉത്ഭവം
സെന്റ് കാതറിൻ എന്ന ജെന്റിലേച്ചിയുടെ സ്വയം ഛായാചിത്രത്തിന്റെ യഥാർത്ഥ ഉടമ അജ്ഞാതനാണ്. 1940 കളുടെ ആരംഭം വരെ ചാൾസ് മേരി ബൗഡ്‌വില്ലെ തന്റെ മകന് പെയിന്റിംഗ് നൽകിയതുവരെ അത് എവിടെയായിരുന്നെന്ന് രേഖപ്പെടുത്തിയിട്ടില്ല. 2017 ഡിസംബർ 19 ന് പാരീസിലെ ഹോട്ടൽ ഡ്രൂട്ടിൽ 2.4 മില്യൺ ഡോളറിന് വിൽക്കുന്നതുവരെ ഈ പെയിന്റിംഗ് ബൗഡ്‌വില്ലെയുടെ സ്വകാര്യ ശേഖരത്തിൽ തുടർന്നു. 1.9 മില്യൺ ഡോളറിന്റെ വില യഥാർത്ഥ എസ്റ്റിമേറ്റ് 300,000 മുതൽ 400,000 ഡോളർ വരെ കൂടുതലാണ്.ലണ്ടൻ ആസ്ഥാനമായുള്ള ഡീലർമാരായ മാർക്കോ വോയ്‌നയും ഫാബ്രിസിയോ മൊറെറ്റിയും ചേർന്നാണ് ഈ ചിത്രം വാങ്ങിയത്. 2014-ൽ ഒരു മില്ല്യൺ ഡോളറിന് വിറ്റ മേരി മഗ്ദലിൻ ഇൻ എക്സ്റ്റസിയുടെ ജെന്റിലേച്ചി ചിത്രത്തിന്റെ റെക്കോർഡ് വില ഈ ചിത്രം മറികടന്നു. ജെന്റിലേച്ചിയുടെ സൃഷ്ടികളുടെ റെക്കോർഡ് വിലയായിരുന്നു ഇത്. 2018 ജൂലൈയിൽ ലണ്ടനിലെ നാഷണൽ ഗാലറി 3.6 ദശലക്ഷം ഡോളറിന് (4.7 ദശലക്ഷം യുഎസ് ഡോളർ) ഡീലർമാരിൽ നിന്ന് പെയിന്റിംഗ് വാങ്ങിയതായി പ്രഖ്യാപിച്ചു.പൗള റെഗോയുടെ അഞ്ച് പെയിന്റിംഗുകൾ മ്യൂസിയത്തിലേക്ക് സംഭാവന ചെയ്ത 1991 ന് ശേഷം നാഷണൽ ഗാലറി ഏറ്റെടുത്ത ഒരു വനിതാ കലാകാരിയുടെ ആദ്യ ചിത്രമാണിത്.

## ചിത്രകാരിയെക്കുറിച്ച്

ഒരു ഇറ്റാലിയൻ ബറോക്ക് ചിത്രകാരിയായിരുന്നു ആർട്ടമേസ്യാ ജെന്റിലേസ്ച്ചി. ഇന്ന് കാരവാജിയോയുടെ തലമുറയിലെ ഏറ്റവും മികച്ച ചിത്രകാരന്മാരിൽ ഒരാളായി കണക്കാക്കപ്പെടുന്നു. ഇറ്റലിയിലെ റോമിൽ ജനിച്ച  ആർട്ടമേസ്യാ ജെന്റിലേസ്ച്ചി (ജൂലൈ 8, 1593 – c1.656)ചിത്രകാരനായ ഓറേഷ്യോ ജെന്റിലേസ്ച്ചിയുടെയും പ്രുഡൻഷ്യോ മോണ്ടണിന്റെയും മകളായിരുന്നു. കാരവാജിയോ, ഗ്വിദോ റെന്നി എന്നിവരുടെ ചിത്രങ്ങൾ അവരെ സ്വാധീനിച്ചിരുന്നു. പിൽക്കാലത്തുണ്ടായ ചില ദാരുണ സംഭവങ്ങൾ അവരുടെ കലാജീവിതത്തെ ബാധിച്ചെങ്കിലും അതിനെ അതിജീവിച്ച് അവർ പിന്നീട് ചിത്രരചനയിൽ മുഴുകി.
## അവലംബം


### ജെന്റിലേച്ചിയെക്കുറിച്ചുള്ള പുസ്തകങ്ങളും ലേഖനങ്ങളും

* Locker, Jesse. *Artemisia Gentileschi: The Language of Painting*. New Haven: Yale University Press, 2015.
* Barker, Sheila, *Artemisia Gentileschi in a Changing Light*. Turnhout: Harvey Miller, 2017
* Bal, Meike, Mary Garrard, and Nanette Salomon. *The Artemisia Files: Artemisia Gentileschi for Feminists and Other Thinking People*. Chicago: University of Chicago Press, 2006

### മീഡിയ
* Javier Pes. "The National Gallery’s New Artemisia Gentileschi Should Be a Triumph—But Clouds Are Forming Over Its Ownership During WWII." *Art News*. 6 July 2018.
* Jonathan Jones. "National Gallery buys Artemisia Gentileschi masterpiece for £3.6m." *The Guardian.* 6 July 2018.
* Naomi Rea, "Newly Discovered Drawings Beneath a Work by Artemisia Gentileschi Suggest She Often Used Herself as a Model." *Art News.* 7 March 2019.

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:ആർട്ടെമിസിയ ജെന്റിലേച്ചി വരച്ച ചിത്രങ്ങൾ